กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองโสนตำบลบ้านกุ่มตำบลบางจาก ตำบลธงชัยตำบลวังตะโก ตำบลเวียงคอย ตำบลไร่ส้มตำบลหัวสะพาน ตำบลคลองกระแชงตำบลช่องสะแก ตำบลท่าราบตำบลบ้านหม้อ ตำบลนาวุ้งตำบลโพไร่หวาน และตำบลต้นมะม่วงอำเภอเมืองเพชรบุรีและตำบลลาดโพธิ์ ตำบลบ้านหาดตำบลสมอพลือ ตำบลบ้านลาดและตำบลท่าเสนอำเภอบ้านลาด จังหวัดเพชรบุรีพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือเริ่มต้นจากจุดที่อยู่ห่างตามแนวขนานระยะ ๒,๕๐๐ เมตร กับศูนย์กลางทางหลวงแผ่นดินหมายเลข๔ ตัดกับจุดที่อยู่ห่างตามแนวขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓๒๐๔ จากนั้นเป็นเส้นตั้งฉากมายังทางหลวงแผ่นดินหมายเลข ๓๒๐๔ และลากเส้นตรงมาทางด้านตะวันออกบรรจบทางหลวงแผ่นดินหมายเลข๓๑๗๖ ตรงจุดที่อยู่ห่างจากศูนย์กลางทางหลวงแผ่นดินหมายเลข ๓๑๗๖ ตัดกับศูนย์กลางถนนไชยสุรินทร์ไปตามทางหลวงแผ่นดินหมายเลข ๓๑๗๖ เป็นระยะ ๒,๕๐๐ เมตร เป็นเส้นตรงต่อไปยังเส้นแบ่งเขตอำเภอบ้านแหลมกับอำเภอเมืองเพชรบุรีเลียบไปตามแนวเส้นแบ่งเขตอำเภอเมืองเพชรบุรีกับอำเภอบ้านแหลมทิศตะวันออกจดเส้นตรงที่ต่อจากเส้นขนานระยะ ๕๐๐ เมตร กับถนนเลียบคลองส่งน้ำชลประทาน ๑ ซ้าย สายใหญ่เป็นเส้นขนานระยะ ๕๐๐ เมตร กับถนนเลียบคลองส่งน้ำชลประทาน ๑ ซ้าย สายใหญ่ ไปจนบรรจบถนนไปตำบลโพพระจากจุดนี้ลากเส้นตรงมายังทางหลวงแผ่นดินหมายเลข ๓๑๗๗ ตรงจุดที่อยู่ห่างจากศูนย์กลางทางรถไฟสายใต้ตัดกับศูนย์กลางทางหลวงแผ่นดินหมายเลข๓๑๗๗ ตามแนวทางหลวงแผ่นดินหมายเลข ๓๑๗๗ เป็นระยะ ๒,๐๐๐ เมตร จากจุดนี้ลากเส้นตรงมายังทางรถไฟสายใต้ตรงจุดที่อยู่ห่างจากศูนย์กลางทางรถไฟสายใต้ตัดกับศูนย์กลางทางหลวงแผ่นดินหมายเลข ๓๑๗๗ตามแนวทางรถไฟสายใต้เป็นระยะ ๓,๕๐๐ เมตรทิศใต้เป็นเส้นตรงไปทางทิศตะวันตกเฉียงใต้ บรรจบทางหลวงแผ่นดินหมายเลข ๔ (เดิม) ตรงจุดที่อยู่ห่างจากทางหลวงแผ่นดินหมายเลข๔ (ทางเลี่ยงเมือง) ไปตามทางหลวงแผ่นดินหมายเลข ๔ (เดิม) เป็นระยะ ๓,๐๐๐ เมตรทิศตะวันตกเป็นเส้นตรงไปทางทิศตะวันตกเฉียงเหนือ ตัดผ่านทางหลวงแผ่นดินหมายเลข ๓๒๐๔ ถึงจุดที่อยู่ห่างตามแนวเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๓๒๐๔ ตรงจุดที่อยู่ห่างตามแนวขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๔ เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔ ไปบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ เริ่มต้นจากริมคลองส่งน้ำชลประทาน ๑ ขวา - สายใหญ่ ฝั่งซ้าย ตรงจุดที่อยู่บนแนวเส้นตั้งฉากกับศูนย์กลางทางหลวงแผ่นดินหมายเลข๓๑๗๓ ที่จุดซึ่งทางหลวงแผ่นดินหมายเลข ๓๑๗๓ บรรจบกับศูนย์กลางทางรถไฟสายใต้ เป็นเส้นตั้งฉากมาบรรจบทางหลวงแผ่นดินหมายเลข๓๑๗๓ ฟากตะวันตกทิศตะวันออกจดทางหลวงแผ่นดินหมายเลข ๓๑๗๓ ฟากตะวันตกทิศใต้จดเส้นขนานระยะ ๑๕๐ เมตร กับทางหลวงแผ่นดินหมายเลข ๔ ฟากเหนือทิศตะวันตกจดถนนเลียบคลองส่งน้ำชลประทาน ๑ ขวา - สายใหญ่ ฝั่งซ้าย๒.๒ทิศเหนือ จดถนนพงษ์สุริยา ฟากใต้ทิศตะวันออกจดเส้นขนานระยะ ๑๐๐ เมตร กับศูนย์กลางคลองส่งน้ำชลประทาน ๑ ซ้าย - สายใหญ่ทิศใต้จดถนนท่าหิน ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออก๒.๓ ทิศเหนือ จดถนนบันไดอิฐ ฟากใต้ วัดคงคารามวรวิหาร และโรงเรียนวัดคงคารามทิศตะวันออกจดถนนราชดำเนิน ฟากตะวันตก และสำนักงานการไฟฟ้าเขต ๑ ภาคใต้ การไฟฟ้าส่วนภูมิภาคทิศใต้จดถนนสาธารณะไม่ปรากฏชื่อ ฟากเหนือทิศตะวันตกจดเส้นขนานระยะ ๒๐๐ เมตร กับทางหลวงแผ่นดินหมายเลข ๔ (ทางเลี่ยงเมือง) ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลหนองโสนตำบลบ้านกุ่ม ตำบลบางจาก ตำบลธงชัย ตำบลวังตะโก ตำบลเวียงคอย ตำบลไร่ส้ม ตำบลหัวสะพานตำบลคลองกระแชง ตำบลช่องสะแก ตำบลท่าราบ ตำบลบ้านหม้อ ตำบลนาวุ้ง ตำบลโพไร่หวาน และตำบลต้นมะม่วงอำเภอเมืองเพชรบุรี และตำบลลาดโพธิ์ ตำบลบ้านหาด ตำบลสมอพลือ ตำบลบ้านลาด และตำบลท่าเสนอำเภอบ้านลาด จังหวัดเพชรบุรี ภายในบริเวณแนวเขตตามแผนที่ท้ายกฎกระทรวงนี้ เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่น หรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกินกว่า ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองโสนตำบลบ้านกุ่ม ตำบลบางจาก ตำบลธงชัย ตำบลวังตะโก ตำบลเวียงคอย ตำบลไร่ส้ม ตำบลหัวสะพานตำบลคลองกระแชง ตำบลช่องสะแก ตำบลท่าราบ ตำบลบ้านหม้อ ตำบลนาวุ้ง ตำบลโพไร่หวาน และตำบลต้นมะม่วงอำเภอเมืองเพชรบุรี และตำบลลาดโพธิ์ ตำบลบ้านหาด ตำบลสมอพลือ ตำบลบ้านลาด และตำบลท่าเสนอำเภอบ้านลาด จังหวัดเพชรบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองโสน ตำบลบ้านกุ่ม ตำบลบางจาก ตำบลธงชัย ตำบลวังตะโกตำบลเวียงคอย ตำบลคลองกระแชง ตำบลไร่ส้ม ตำบลหัวสะพาน ตำบลช่องสะแก ตำบลท่าราบ ตำบลบ้านหม้อตำบลนาวุ้ง ตำบลโพไร่หวาน ตำบลต้นมะม่วง อำเภอเมืองเพชรบุรี และตำบลลาดโพธิ์ ตำบลบ้านหาดตำบลสมอพลือ ตำบลบ้านลาด ตำบลท่าเสน อำเภอบ้านลาด จังหวัดเพชรบุรี ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ประชุมพร/พิมพ์๑๙พฤษภาคม ๒๕๔๙เชิงชาย/ปาจรีย์/ผู้จัดทำ๒๖พฤษภาคม ๒๕๔๙ศรินรัตน์/ปรับปรุง๕ตุลาคม ๒๕๖๓อรญา/ตรวจ๗ตุลาคม ๒๕๖๓[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๓๕ (เล่มที่ ๓)/๓ กันยายน ๒๕๔๗